GWAITH 6

EISTEDDFOD GENEDLAETHOL URDD GOBAITH CYMRU YNYS MON 2004

Pwyllgor Gwaith, Nos Lun Hydref 28, 2002 am 7 o’r gloch yn Siambr y Cyngor, Llangefni

Presennol

Gwyn Davies, Helen Evans, Alwyn Owens, R. Geraint Thomas, Richard Williams, Elwyn Jones, Meriel Parry, Delyth Rees, Ruth Davies, Eirianwen Williams, Margaret Chantrell, Rhian Williams, Manon Williams, Ceri Luke, Sian Luke, Dafydd Idriswyn, Islwyn Williams, John Meirion Davies, Rhian Ll. Jones, Glenys Jones, Gareth Jones, Manon Davies, Bethan Evans, Siân Owen, Carys
Ll. Jones, Bethan Jones, Wyn Jones.Sian Eirian,(Cyfarwyddwr), Sheelagh Edwards,(Trefnydd), Ian Carter,(Swyddog Maes a Phebyll), Derek Evans,(Cadeirydd), Llinos Hughes, Alwen Jones (Ysgrifenyddion).

Ymddiheuriadau

Sian Pritchard, Nia Wyn Efans, Einir Morris, Rowenna Thomas, Eirian S. Williams, Owen Huw Roberts, Olwen Green, Rhian Pierce Jones, Gethin Morris Williams,Richard Parry Jones, Edward M. Jones, Gwyneth M.Jones, Dr. Endaf

Croesawyd pawb i’r Pwyllgor gan y cadeirydd a datganwyd ein cydymdeimlad â Ruth ac ag Ella ar eu profedigaeth yn ddiweddar.

Cafwyd cyflwyniad gan Ian Carter (Swyddog Maes a Phabell)

Lleoliad yr Eisteddfod

Cafwyd adroddiad ganddo ynglyn a’r anghenion sydd eu hangen ar gyfer dod i benderfyniad ynglyn â lleoliad yr Eisteddfod.

Cadarnhau Lleoliad Eisteddfod 2004

Edrychwyd ar nifer o safleoedd gwahanol gan ystyried nifer o ffeithiau :
Yr ochr ariannol
Diogelwch (trafnidiaeth)
Ydy’r Safle am fod yn ddigon mawr i ymateb i’r holiadur? - edrych os oes modd cynnal rhagbrofion ar y Maes.
Dim tebygrwydd i ddwr or-lifo.

Deallwyd ei fod wedi cymeryd mantais o gyfarfod â Swyddogion Eisteddfod Genedlaethol Môn 1999 ynglyn â’r lleoliadau. Daethpwyd a’r rhestr i lawr i 6 neu 7 o leoliadau.
Ymwelwyd â’r lleoliadau yn bersonnol gyda Swyddogion yr Urdd a chyda Swyddogion o Gyngor Môn.

Daethpwyd i lawr i 4 lleoliad
3 yn Ardal Caergybi - Penrhos, Tir o amgylch y Ganolfan Hamdden a Parc y Glannau.
Tir o amgylch Ysgol Uwchradd Bodedern.
Tir Sioe Môn. (Ymwelwyd ag yno hefyd yn ystod deuddydd Sioe Môn ynglyn â thrafnidiaeth a.y.y.b.)

Roedd y Llu Awyr hefyd yn rhan o’r penderfyniad – yr angen iddynt beidio â hedfan yn agos i Faes yr Eisteddfod yn ystod Wythnos yr Eisteddfod.Bu Ian, Sian a Sheelagh mewn cyfarfod brynhawn heddiw ac wedi cael ar ddeall fod y Llu Awyr yn fodlon cau i lawr yr hyfforddiant o Mona yn ystod wythnos yr Eisteddfod.

O safbwynt cyllid, - bydd angen tua £600,000 i gynnal Maes yr Eisteddfod, ond mae’n bwysig ceisio cwtogi ar hyn - felly mae Safle Sioe Môn yn cynnig ei hun fel safle addas gan gymeryd i ystyriaeth y cyfleusterau sy’n bodoli yno eisioes.

Ceir manteision hefyd o safbwynt yr heddlu a thrafnidiaeth.

Daethpwyd i’r penderfyniad mai Safle Eisteddfod 2004 fydd Safle Sioe Môn - Tir Amaethyddol Môn ym Mona.

Diolchwyd i Ian am yr adroddiad ac i’r Pwyllgor Maes a Phabell am y gwaith caled yn ystod y misoedd diwethaf.

Darllenwyd allan y Datganiad sydd wedi ei baratoi ar gyfer y Wasg.

Dymuniad y Cadeirydd ydy i bwyllgorau Testun ystyriedgweithgareddau y gellid eu cynnal yng Nghaergybi.

Materion yn codi o’r Cofnodion Cynigiwyd ac eiliwyd fod y Cofnodion yn gywir.

Teimliwyd fod angen ail-greu y brwdfydedd a oedd yn bodoli cyn yr Haf yn yr Is-Bwyllgorau 

Bydd Datganiad yn cael ei anfon i’r Wasg yn nodi fod croeso i unrhyw un i ymuno ag unrhyw bwyllgor.

Cynigiwyd ein bod yn cyplysu Cyfarfodydd/Pwyllgorau gyda’i gi;ydd ar yr un noson.

Adroddiadau o’r Is-Bwyllgorau

Cyn cychwyn yr adroddiadau fesul Pwyllgor, trosglwyddwyd diolch i gynrychiolwyr pob is-bwyllgor a fu yn Aberystwyth yn trafod y testunau.

Cerdd (Delyth)

1. Tlws y Prif Gyfansoddwr - wedi cael nawdd gan Fand Porthaethwy a chan Gôr Clarinet Gogledd Cymru.
2. Mae’r dewisiadau yn eu lle fwy neu lai erbyn hyn.Ambell i ddarn angen geiriau Cymraeg ond wedi cysylltu â chyfieithwyr.
3. Gweithgareddau codi arian - Prynu dyddiad mewn dyddiadur, Noson yn cael ei threfnu - ‘Dewch i Ganu’r Messeiah’ 8fed o Ragfyr am 7.30. Organydd - Martin Brown
Artistiaid     Carys Ll. Jones
                   Iona Stephen Williams
                   Bryn Roberts
                   Trebor Lloyd Evans
Pris y tocynnau - £5

Cerdd Dant (Eirianwen)

Wedi cadarnhau mân newidiadau i’r testunau.Ar wahân i un neu ddwy o alawon, mae popeth yn mynd yn iawn. Y rhestr beirniaid a thelynorion wedi ei derbyn.Gwnaethpwyd elw o £691 o’r noson yng Ngwesty Tresgawen. - Diolchwyn yn bennaf i Rowenna am ei gwaith caled. Bydd mwy o weithgareddau yn cael eu cynnal eto yn ystod y gwanwyn ac efallai yr adeg yma y flwyddyn
nesaf.

Llefaru (Manon)

Y testunau wedi eu penderfynu ac wedi dod yn ôl o Aberystwyth.
Gweithgareddau - yn cychwyn dewis dyddiad o’r dyddiadur. Teimlai’r Pwyllgor fod angen gwybod beth sydd ei angen ar gyfer creu gweithgaredd yn ystod yr Wyl Gyhoeddi.

Llên (Idriswyn)

Wedi bod i lawr yn Aberystwyth, bydd cyfarfod eto ar gyfer trafod manylion.
Y Gerdd Groeso - problem wedi bod ynglyn â chysylltu â Mei Mac. Teimliwyd os na fydd hi’n bosib â chysylltu efo fo, yna dylid ystyried symud i gyfeiriad arall.

Derbyniwyd Nawdd gan yr Ysgolion Cynradd i gyd (ar wahan i un ysgol) = £1000.

Celf (Ruth)

Deallwyd fod y Noson Codi arian wedi ei gohirio. Awgrymiadau eraill ar y gweill.

Addysg Gorfforol (Neb yn bresennol)

Cyhoeddusrwydd (Bethan - Sian yn darllen ar ei rhan)

Gwerthiant y nwyddau wedi cychwyn. Eisioes wedi bod yn Sioe Môn ac yn bwriadu mynd i Weithgareddau eraill e.e. Ffair y Borth, Yr Wyl Gerdd Dant a Marchnad Llangefni.
Llythyrwyd yr Ysgolion Cynradd yn gofyn os fuasai’n bosib cael cyfle i werthu’r nwyddau yn yr ysgolion. Mae’r nwyddau yn cael eu storio yn Festri Capel Nyth Clyd yn y Talwrn.

Pwysleisiwyd y dylid cofio mai nwyddau’r Eisteddfod ydy’r rhain a pha bwyllgor a.y.y.b. bynnag sy’n eu gwerthu, sy’n cael yr elw. Mae dros 100,000 o bosteri cyhoeddusrwydd wedi eu hargraffu.

Teimliwyd fod angen Logo geiriol ar gyfer hysbysebu.

Cyn bo hir gobeithir hysbysebu ar fysiau – Ceir hysbyseb ar y Traws Cambria ar ôl Eisteddfod 2003.Dëellir fod Cwmni Goodsir yn gadael i ni hysbysebu am ddim.

Diolchiwyd i Sian am roi lluniau o’r gweithgareddau ar y Wefan.

Deallwyd y gellir archebu crysau Polo e.e. i hysbysebu Pwyllgor

Diolchiwyd yn fawr i Bethan am ei gwaith caled.

Gwyddoniaeth
Cynhelir cyfarfod Nos Iau nesaf.

Ieuenctid (Sian)

Cafwyd Haf prysur iawn. Yn Sioe Môn, gwerthwyd y nwyddau a chafwyd gweithgaredd paentio wynebau.Cafwyd hefyd ‘gig’ yn Nhafarn y Rhos gyda Bryn Fôn. Mae ‘gig’ arall ar y gweill ar gyfer y flwyddyn nesaf.Cafwyd disgo yng Nghylch Alaw/Cybi. Mae disgo Cylch Eilian ar y gweill.Fel Pwyllgor - sefydlwyd Aelwyd ar Ynys Môn.

Mynegodd y Cadeirydd ei bod yn brofiad pleserus iawn i fod yng nghwmni’r Ieuenctid.

Dysgwyr (Margaret)

Gobeithir y bydd 5 person yn abseilio i lawr Twr Marcwis ym Mis Mawrth.Tachwedd 15ed - Noson blasu gwin yn y Boathouse,Caergybi. Mis Mawrth - Disgyblion y 6ed Dosbarth yn cymeryd rhan mewn Sioe Ffasiynnau. Deallwyd fod y panel canolog yn hapus iawn gyda’r dewis o destunau.

Drama (Richard)

Dim problem.

Dawnsio Gwerin (Islwyn)

Dim problem

Cyllid (Alwyn)

Canllawiau manwl iawn wedi eu paratoi ar gyfer y Pwyllgorau Apêl .Diolchwyd i Mr. Islwyn Humphreys am ei waith gyda’r rhodd-cymorth.

Sefyllfa Ariannol
Deallwyd mai £35,000 sydd ar hyn o bryd yng nghoffrau’r Pwyllgorau Apel.

Cafwyd cais gan Sian Eirian ar gyfer Cadeirydd pob Pwyllgor i amseru’r darnau yn ofalus - ymhen tua 6 wythnos.

Cadarnhau Swyddogion Anrhydeddus/Llywyddion y Dydd/Arweinyddion Llwyfan/Meistri Defodau Deallwyd fod pawb wedi derbyn y gwahoddiad i’r gwahanol swyddi (ar wahân i Emyr Huws Jones fel Swyddog Anrhydeddus).

Dyma’r rhestr gyflawn

Swyddogion Anrhydeddus
Ella Owens
Haf Morris
Leah Owen
Huw Garmon

Arweinyddion Llwyfan
Arweinydd Profiadol - Nia Roberts
Personau Ifanc - Heledd Fychan
                            Bedwyr Rees

Meistri Defodau 
Drama - Owain Arwyn
Cadeirio - Rhun ap Iorwerth
Y Goron - Manon Williams
Llenyddiaeth - Nia Lloyd Jones
Cerddoriaeth - Pwyll ap Siôn
Dysgwyr - Angela Lakeland

Llywyddion y Dydd
Iwan Llywelyn Jones
Medwyn Hughes
Maldwyn John
Nia Thomas
Gwyn Hughes Jones
Siw Hughes

Cynigiwyd  a chytuniwyd ein bod yn cadw at 4 o Swyddogion Anrhydeddus.

Gohebiaeth
Dim

Unrhyw Fater Arall
Cafwyd cais gan y Swyddogion i benodi Mr. Islwyn Humphreys yn Is-Drysorydd yr Eisteddfod.Cytuniwyd ein bod yn derbyn y cynigiad.

Lleoliad y Pwyllgor Gwaith
Deallwyd fod yn rhaid talu am gynnal y Pwyllgor yn Siambr y Cyngor.
Yn y Pwyllgor Swyddogion, trafodwyd newid lleoliad/cynnig lleoliad arall - hyn i’w benderfynu yn y Pwyllgor Gwaith nesaf.

Dyddiadau’r Pwyllgorau Gwaith a Chyllid

27 Ionawr        2003   Cyllid
24 Chwefror   2003   Gwaith
31 Mawrth      2003   Cyllid
28 Ebrill          2003   Gwaith
19 Mai            2003   Cyllid
23 Mehefin     2003   Gwaith
14 Gorffennaf  2003   Cyllid
15 Medi           2003   Gwaith
29 Medi           2003  Cyllid
13 Hydref        2003   Gwaith
20 Hydref        2003   Cyllid
17 Tachwedd   2003   Gwaith
24 Tachwedd   2003   Cyllid
8 Rhagfyr        2003   Gwaith
8 Rhagfyr        2003    Cyllid

Pwyllgor Gweithgareddau Nos a’r Wyl Gyhoeddi
(Idriswyn)
Mae un cyfarfod wedi ei gynnal.Y Pwyllgor Llên sydd wedi mynd yn graidd i’r Pwyllgor yma.Gofynwyd yn daer i Gadeiryddion (neu gynrychiolwyr) i fynychu’r Pwyllgorau yma. Erbyn y Nadolig - trefnu Gweithgareddau’r WylGyhoeddi.Erbyn y Pasg - trefnu Gweithgareddau Nos.

Medi 2003 - trefn y seremonïau.

Dyddiadau y ddau bwyllgor nesaf :
Tachwedd 4ydd
Tachwedd 18fed.

Dyddiadau’r Wythnos Gyhoeddi Ebrill 28 - Mai 3, 2003.

Mae’r pedwar person a enwyd i fod yn gyfrifol am yr eitem a fydd yn mynd i lawr i Nedd ac Afan wedi cael gwahoddiad i fynynchu’r Pwyllgor nesaf.

Teimliwyd y dylid rhoi pwyslais ar ardaloedd sydd y tu allan i Faes yr Eisteddfod ar gyfer cynnal gweithgareddau Wythnos y Cyhoeddi.

Unrhyw fater Arall

Dyddiad y Pwyllgor nesaf
Rhagfyr 16, 2002.

__________________________________________________